als_Latn dik_Latn tur_Latn
Një kontrabandist duhani është arrestuar nga policia e Elbasanit në operacionin e koduar si “Market”.
Durim Sharrës, 50 vjeçar, iu sekuestruan në cilësinë e provës materiale mijëra paketa cigare, ku disa qindra ishin pa pullë fiskale dhe disa mijëra pa dokumentacionin përkatës.
Grupi hetimor, gjatë kontrollit të ushtruar në banesën e tij gjeti dhe sekuestroi në cilësinë e provës materiale 310 paketa cigare pa pullë fiskale dhe 1360 paketa cigare me pullë fiskale por pa dokumentacion përkatës.
50 vjeçari është arrestuar ditën e djeshme në lagjen “5maji” në Elbasan teksa po tregtonte cigarette e jashtëligjshme.
Njoftimi i policisë
Specialistët e Sektorit për Krimin Ekonomik dhe Financiar, në Drejtorinë Vendore të Policisë Elbasan finalizuan me sukses operacionin policor të koduar “MARKETI”
Si rezultat i këtij operacioni, u bë arrestimi në flagrancë i shtetasit:
Durim Sharra, 50 vjeç banues në Elbasan.
Arrestimi i tij, u bë pasi në Lagjen “5 Maji”, është konstatuar nga efektivat e policisë duke tregtuar paketa cigare që dyshohen të kenë qenë pa pullë fiskale dhe pa dokumentacion përkatës
Grupi hetimor, gjatë kontrollit të ushtruar në banesën e tij gjeti dhe sekuestroi në cilësinë e provës materiale:
310 paketa cigare pa pullë fiskale
1360 paketa cigare me pullë fiskale por pa dokumentacion përkatës.
Materialet i kaluan Prokurorisë së Rrethit Gjyqësor Elbasan për veprime të mëtejshme për veprën penale "Tregtimi dhe transportimi I mallrave që janë kontrabandë", “Ruajtja apo depozitimi I mallrave që janë kontrabandë”, “Fshehja e të ardhurave” dhe “Mospagimi I taksave dhe tatimeve” parashikuar nga nenet 178,179, 180 dhe 181 të Kodit Penal.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn